**Albastru de toamnă**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Albastru de toamnă

A fost doar o singură noapte,

Când seva din frunza albastră

Nuntea în pământul din glastră

Seminţe de stânjeni cu şoapte,

Doinind o logodnă măiastră.

Albastru era murmurul nopţii

În arca-mpletita din vele,

Cu noi eşuaţi prin dantele

De insule, cu viori ale sorţii

Seduse-n solfegii de stele.

Şi movul din pletele-ţi cnut

Scornea în albastre cadriluri,

Cu paşi prin hipnotice triluri

Talaz despuiat de-aşternut,

Răpindu-ne-n adânc de exiluri.

Iar valul din singura noapte

Cu zori invocând sfori de brumă,

Trudea în cariere de humă

Să vindece-albastre răscoapte

Aleanuri drapate cu spumă.

Din unica toamnă, a noastră

Răscoală-se-n mine, votiv

Molifte spre-un lacăt tardiv

Să lase-n topaz de fereastră

Privirea-ţi de-albastru nativ.

Marian Puscasiu

Septembrie 2015